የቻይና ፋውንዴሽን ቢሮ በአዲስ አበባ ተከፈተ
አዲስ አበባ፡- በድህነት ቅነሳ ላይ የሚሰራው የቻይና ፋውንዴሽን (ሲ.ኤፍ.ፒ.ኤ) በጤና ፣ በትምህርት፣ በኢንዱስትሪ ልማት እና በአደጋ መከላከል የበጎ አድራጎት ፕሮጀክቶችን ለመጀመር አዲስ አበባ ውስጥ ቢሮውን ከፈተ፡፡በኢትዮጵያ የቻይና አምባሳደር ቲን ጂያን ትናንት በመክፈቻ ሥነ-ሥርዓቱ ወቅት ባደረጉት ንግግር፤ ፋውንዴሽኑ በአዲስ አበባ ውስጥ ቢሮ መክፈቱን አድንቀው፤ ፋውንዴሽኑ ፈጣን የቻይና ማህበራዊ ኢኮኖሚያዊ ልማት መሠረቱን እየሰራበት ካለው የድህነት ቅነሳ ጥረቶች ውጤት እንደሆነና ኢትዮጵያም እንዲሁ እያደረገች መሆኑን ገልፀዋል፡፡“የተሻሻሉት የኢትዮጵያ ማህበራዊ እና ኢኮኖሚያዊ ህጎች ብዙ የውጭ ባለሀብቶችን እና የዓለም አቀፍ ድርጅቶችን እንቅስቃሴ ይሳባሉ፤” ያሉት አምባሳደሩ፤ ከዚህም ባሻገር ፋውንዴሽኑ በኢትዮጵያ ውስጥ መከፈቱ የኢትዮ-ቻይና አዎንታዊ ግንኙነት አጠቃላይ ውጤት መሆኑን አስታውቀዋል፡፡የፋውንዴሽኑ ምክትል ፕሬዚዳንት ዋንግ ዢንግዙይ በበኩላቸው፤ ፕሮጀክቱን ለማስጀመር ቀድሞውኑ ዕውቅና የተሰጠው መሆኑን ተናግረዋል፡፡ ፋውንዴሽኑ የአገሪቱን ማህበራዊና ኢኮኖሚያዊ እድገት እንደሚያሳልጥና በተባበሩት መንግሥታት ድርጅት የጸደቀውንና ኢትዮጵያ ድህነትን ለመቀነስ የምታደርገውን ዘላቂ የልማት ግብ ለማሳካትም እንደሚያግዝ ገልጸዋል፡፡ፋውንዴሽኑ በ2012 ዓ.ም ለኢትዮጵያ የመጀመሪያ ደረጃ የህዝብ ትምህርት ቤቶች 43 ሺህ የተማሪ ቦርሳዎችን እንደሚሰጥ በመርሐ ግብሩ ላይ ማወቅ ተችሏል፡፡አዲስ ዘመን መስከረም 9/2012አዲሱ ገረመው